**Ce-i timpul?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce-i timpul?

...

Ce-i timpul? O vorbă și-atât,

Când toate se petrec deodată,

Mâine-i ce-a fost și-a trecut

Momente-nșirate pe-o roată

Timpul este neștiuta durată,

Între sfârșit și-un alt început!

...

Ce-i timpul ce-a trecut fără noi?

O eroare a sorții, o cumplită minciună

De aceea s-a și întors înapoi,

Ne-a strigat, să ne-amintim amândoi

Și astăzi să fim împreună!

...

Ce-i timpul? Întreb noaptea cea neagră

Când ceasu-mi arată clipe ce trec,

Când dormi iar eu către tine m-aplec,

Să simt, doar să simt că mi-ești dragă!